Tasekla taqbaylit, ama d tamensayt ama d tatrart, anagraw aseklan-ines yebḍa γef kraḍ n tewsatin: tasrit, tamedyazt d talγiwin tiwezlanin. Ugur n tsekla n ugrud, yettban-d deg usismel-a. Anda i tella tsekla yerzan agrud. Inadiyen ara d-yesbadun dacu i d tasekla n ugrud ur tuqten ara. Daymi yewɛer ad d-yessegzi yiwen ayen yerzan iḍrisen i ttalsen medden i ugrud neγ d wid ara d-ifares ugrud. Deg tsekla taqbaylit, ur yettunefk ara yisem «Tsekla n ugrud» i kra n tewsit neγ i kra n yiḍrisen n tsekla. Ha-t-an, dγa anadi-nteγ, nessezwer-as-id uqbel ad yebdu s wugur n usbadu n tsekla n ugrud.